
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO 

2024 m.                      Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, atsižvelgdama į Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2024 m. gruodžio 3 d.  posėdžio protokolą Nr. 6 ir (nuasmeninta) 2024 m. lapkričio 27 d. prašymą, Radviliškio rajono savivaldybės taryba nusprendžia: 
. Netenkinti (nuasmeninta) prašymo ir nesumažinti valstybinės žemės nuomos mokesčio už 2024 metus.
. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                             












RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS MOKESČIO“
AIŠKINAMASIS RAŠTAS

2024 m. gruodžio 3 d.
Radviliškis 

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus (nuasmeninta) 2024 m. lapkričio 27 d. prašymą. Sprendimo projektu siūloma netenkinti gauto prašymo. 
.	Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyriausioji specialistė Snieguolė Utkienė, tel. (0 422) 69 048
. Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu. Minėti teisės aktai numato, kad savivaldybių tarybos savo biudžeto sąskaita turi teisę mažinti žemės mokestį arba visai nuo jo atleisti. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Priėmus sprendimą, Radviliškio rajono savivaldybės administracija papildomų išlaidų nepatirs.
.	Sprendimo projekto rengimo metu gauti specialistų vertinimai ir išvados.
Žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2024 m. gruodžio 3 d. posėdžio protokolas Nr. 6. Kitų sprendimo projekto rengimo metu specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Nevertinamas.
.	Sprendimo projekto antikorupcinis vertinimas.
Vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai.
Radviliškio rajono savivaldybės administracija gavo (nuasmeninta) prašymą, kuriame pareiškėjas prašo 50 procentų sumažinti valstybinės žemės nuomos mokestį už 2024 metų mokestinį laikotarpį sklypams, kurie yra apaugę krūmais ir kuriuose vyrauja nuo 50 iki 100 proc. durpžemis ir neveikia melioracija.  Prašymo motyvus jis įvardija šiuos:  Radviliškio rajono savivaldybės taryba  2023 m. rugpjūčio 31 d. priėmė netikėtą sprendimą Nr. T-74 „Dėl 2023 metų valstybinės žemės nuomos mokesčio tarifų ir lengvatų nustatymo“, kuriuo iš esmės ženkliai padidino valstybinės žemės nuomos mokestį. Taip pat pareiškėjas atkreipia dėmesį, kad didžioji dalis nuomojamos valstybinės žemės yra durpynai, kuriose galiojantis teisinis reglamentavimas aiškiai nurodo tam tikrus ribojimus, kaip ir dalis nuomojamos valstybinės žemės yra apaugusi krūmynais, kurių žemės patikėtinis, Nacionalinė žemės tarnyba (toliau NŽT), panaikinti neleidžia.
Radviliškio rajono savivaldybės tarybos 2024 m. balandžio 11 d. sprendimo Nr. T-311 „Dėl valstybinės žemės nuomos mokesčio tarifų ir lengvatų nustatymo“ 2, 3 punktuose nustatyti atvejai, kai žemės nuomininkai (naudotojai) atleidžiami nuo mokestinės prievolės. Pareiškėjas neatitinka šiame teisės akte nustatytų atleidimo ir / ar sumažinimo nuo valstybinės žemės nuomos mokesčio kriterijų
Reikia pažymėti, kad pareiškėjo nuomojamos valstybinės žemės yra durpynai, kuriose galiojantis teisinis reglamentavimas aiškiai nurodo tam tikrus ribojimus, turi žemą našumo balą, kurį vertina VĮ „Registrų centras“ nustatant sklypo vertę bei Radviliškio rajono savivaldybės administracija pritaikant tarifus. Pagal papildomai gautą iš NŽT informaciją, pareiškėjas gali kreiptis dėl prašyme nurodytų nuomojamų plotų į NŽT dėl nuomos sutarties pakeitimo nuomoti tik žemės sklypo dalį, t. y. žemės ūkio naudmenas.
Vadovaudamasi Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės 2024 m. lapkričio 27 d. posėdžio protokole Nr. 6 išdėstytais argumentais, Darbo grupė daro išvadą, kad sumažinti nuomos mokestį pareiškėjo nurodytiems žemės ūkio paskirties (kodas 610) žemės sklypams pagrindo nėra. 
Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punkte, nustatyta, kad Savivaldybių tarybos savo biudžeto sąskaitą turi teisę mažinti žemės nuomos mokestį arba visai nuo jo atleisti, taigi, atleidimas nuo žemės nuomos mokesčio yra Tarybos teisė, bet ne pareiga.
.	Pridedami dokumentai.
Pridedamas 2024 m. lapkričio 27 d. prašymas.



Finansų skyriaus
vyriausioji specialistė                                                                                                  Snieguolė Utkienė                                                                                            

